สวัสดีค่ะ ขอสอบถาม เนื่องจากมีเพศสัมพันธ์กับแฟนช่วงที่มีประจำเดือนซึ่งเป็นช่วงที่หยุดยาคุม 7 วันค่ะ หลังจากนั้นก็กินยาคุมต่อปกติ (ไม่ได้กินยาตรงเวลา2วัน แต่พอนึกได้ก็รีบกินเลยค่ะ เพราะยังไม่เกิน10 ชม.) หลังจากกินยาหมดแผงแล้ว ประจำเดือนก็มาปกติ 3-4 วัน แต่หลังจากนั้นห่างกัน11วัน ประจำเดือนก็มาอีกครั้งที่2ค่ะ (ช่วงนี้หยุดกินยาคุมแล้วค่ะ)อยากทราบว่ามันเกิดจากอะไร และมีโอกาสท้องไหมคะ ขอบค่ะ
สวัสดีค่ะอาการมีเลือดออกผิดปกติระหว่างรอบเดือนหลังจากหยุดยาคุมดังกล่าวมานั้น อาจจะเกิดจาก ฮอร์โมนจากรังไข่ไม่สมดุลที่ก่อนหน้านี้เคยควบคุมได้ด้วยยาคุม พอหยุดยาก็กลับมามีอาการ หรือเกิดจากความผิดปกติอื่นๆเช่น ภาวะแทรกซ้อนจากการตั้งครรภ์ เลือดตามหลังการปฏิสนธิ(แต่นึกถึงได้น้อยมาก หากก่อนหน้านี้กินยาคุมมาอย่างต่อเนื่อง พอลืมกินแล้วกินชดเชยทันที) การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นแนะนำสังเกตอาการก่อน ว่าพอหมดเลือดในรอบนี้ เลือดประจำเดือนครั้งต่อไปมาตามรอบคือห่าง 22-35 วันจากครั้งนี้หรือไม่ หลังจากนั้นถ้ารอบเดือนกลับมาเป็นปกติก็ไม่น่าผิดปกติอะไร แต่ถ้ายังมีเลือดออกผิดปกติทางช่องคลอดต่อเนื่อง ควรไปพบแพทย์เพื่อตรวจหาสาเหตุต่างๆดังกล่าวไป ในระหว่างนี้ไม่ซื้อยาปรับฮอร์โมนใดๆมาใช้เอง